Тсзян Сюэтсин

**Тсзян Сюэтсин** ( ) тав. 1976 Гуандун Чин— омӯзгор ва нависандаи чинӣ-конодоӣ аст. Тсзян дар соҳаҳои рӯзноманигорӣ ва ислоҳоти маориф фаъолият кардааст. Ӯ аз соли 2022 дар мактаби миёнаи Moonshot Academy дар Пекин ҳамчун омӯзгор кор мекунад. Тсзян ҳамчунин бо шабакаи YouTube-и худ **Predictive History** маъруф аст.
## Зиндагӣ ва таҳсил
Тсзян бо хонаводааш дар айёми ҷавонӣ аз Чин ба Канада муҳоҷират кард. Хонавода дар Торонто муқим шуданд. Падараш ошпази тарабхона аст ва модараш дӯзанда мебошад. Тсзян соли 1999 Коллеҷи Йелро бо дараҷаи адабиёти англисӣ хатм кард. Тсзян шаҳрвандии Канодоро дорад.

## Фаъолият
Соли 1998, ҳангоми таҳсил дар дараҷаи бакалавр дар Донишгоҳи Йел, Тсзян аввалин кори омӯзгории худро оғоз кард — шаш моҳ дар Affiliated High School of Peking University. Соли 2000 ӯ ба Пекин кӯчид ва дар он ҷо ҳамчун рӯзноманигори мустақил кор кард. Тсзян барои нашрияҳое чун Christian Science Monitor-и амрикоӣ ва маҷаллаи Far Eastern Economic Review-и Ҳонконг низ навиштааст.

Соли 2002, ҳангоми ҳамкорӣ бо Public Broadcasting Service-и ИМА, Тсзян дар шаҳри Данчинг, Ҳейлонҷианг, ҳангоми гузоришдиҳӣ аз эътирози коргарон барои ду рӯз аз ҷониби полис боздошт шуд. Яке аз дӯстонаш гуфт, ки ӯро ба «сабти ғайриқонунии видео» муттаҳам карда, ба ҷосусӣ гумонбар донистанд. Аммо парванда боз нашуд ва Тсзян 5 июни соли 2002 аз Чин ихроҷ гардид.

Тсзян инчунин дар якчанд мактабҳои маъруфи миёнаи Чин вазифаҳои омӯзгорӣ ва маъмурии баландро ишғол кардааст, аз ҷумла:

* Муовини директор, Shenzhen Middle School (2008–2010)
* Директори барнома, Peking University High School International Division (2010–2012)
* Affiliated High School of Tsinghua University (2014)
* Омӯзгори таърих ва фалсафа, Академияи Муншоти Пекин (2022–то ҳол).

Ӯ инчунин муҳаққиқ дар Global Education Innovation Initiative назди Harvard Graduate School of Education буда, узви Royal Society of Arts (RSA) мебошад ва дар кумитаи интихоби ҷоизаи Global Teacher Prize хидмат кардааст.

Навиштаҳои ӯ дар нашрияҳои *[[The New York Times]]* (нашри чинӣ), *[[China Youth Daily]]*, *[[The Wall Street Journal]]* ва *[[The Chronicle of Higher Education]]* нашр шудаанд.

## Канали YouTube
Тсзян муаллифи канали YouTube-и *Predictive History* мебошад, ки онро то соли 2024 оғоз кардааст. Дар тавсифи канал гуфта мешавад, ки ӯ барои таҳлил ва пешгӯии рӯйдодҳои муҳими геополитикӣ аз таҳлили сохторӣ-и таърихӣ, назарияи бозӣ ва мафҳумҳое, ки аз Айзек Азимов ва илм-тахайюлӣ илҳом гирифтаанд, истифода мебарад.

Се силсилаи асосии ӯ инҳоянд:

* «Civilization» — силсилаи лексияҳо дар бораи рушди ҷомеаҳои инсонӣ бо таваҷҷуҳи махсус ба низомҳои эътиқодӣ.

* «Geo-Strategy» — силсилаи лексияҳо дар бораи геополитика.

* «Secret History» — силсилаи лексияҳо дар бораи таърихи ҷамъиятҳои махфӣ ва таъсири онҳо ба сиёсатҳои ҷаҳонӣ.

Тсзян инчунин як курс бо номи *Western Philosophy* дорад, ки сабт шуда, дар канали YouTube-и ӯ нашр шудааст.

Яке аз барномаҳои Geo-Strategy-и ӯ бо номи «The Iran Trap» (2024) таваҷҷуҳи байналмилалиро ҷалб кард. Дар он ӯ аз интихоб шудани дубораи Доналд Трамп дар соли 2024 ва афзоиши дахолати ИМА дар низоъ бо Эрон ва дар ниҳоят бохти эҳтимолии ИМА дар ҷанги тӯлонӣ сухан гуфтааст, ки дутои онҳо то 2026 воқеият пайдо кардаанд.Бархе расонаҳо лексияи ӯ дар бораи Эронро пешгӯёна номиданд (то ҷое ки ӯро «Нострадамус-и Чин» хондаанд), аммо дигарон ин пешгӯиҳоро барои истифодаи муқоисаҳои интихобии таърихӣ, далелҳои тахминии назарияи бозӣ ва фарзияҳои санҷиданашаванда танқид карданд. Ривер Пейҷ дар нашрияи The Free Press-и Bari Weiss Тсзянро тарафдори назарияҳои тавтиа номид ва иддао кард, ки ӯ дар канали YouTube-и худ назарияҳои тавтиаи Иллюминати, масонӣ, иезуитӣ ва антисемитӣ-и саббатейӣ-ро тарғиб кардааст.
## Эзоҳ

Гурӯҳ:Зодагони соли 1976
Гурӯҳ:Ютуберҳои Канада
Гурӯҳ:Муҳоҷирони чинӣ дар Канада
Гурӯҳ:Ютуберҳои Чин
Гурӯҳ:Омӯзгорон аз Гуандун
Гурӯҳ:Омӯзгорон аз Торонто
Гурӯҳ:Афроди зинда
Гурӯҳ:Нависандагон аз Гуандун
Гурӯҳ:Хатмкардагони Йел
Гурӯҳ:Ютуберҳо аз Торонто